Komission asetus (EY) N:o 2126/96, annettu 5 päivänä marraskuuta 1996, oliiviöljyalan vientitodistusjärjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 2543/95 muuttamisesta



Virallinen lehti nro L 284 , 06/11/1996 s. 0015 - 0016



KOMISSION ASETUS (EY) N:o 2126/96, annettu 5 päivänä marraskuuta 1996, oliiviöljyalan vientitodistusjärjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 2543/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen 136/66/ETY (1), sellaisena kuin se on viimeksi muutettuna asetuksella (EY) N:o 1581/96 (2), ja erityisesti sen 2 ja 3 artiklan, sekä katsoo, että komission asetuksessa (EY) N:o 2543/95 (3) säädetään oliiviöljyalan vientitodistusjärjestelmän soveltamista koskevista erityisistä yksityiskohtaisista säännöistä; ensimmäisen soveltamisvuoden aikana saadun kokemuksen perusteella on osoittautunut tarpeelliseksi tarkentaa tuotteet, joiden osalta vientitodistuksen esittäminen on pakollista, haetut vientitodistukset annetaan vasta sellaisen määräajan jälkeen, jonka avulla komissio voi tarvittaessa toteuttaa erityistoimenpiteitä jäsenvaltioiden toimittamien hakemuksiin liittyvien tietojen perusteella; jos nämä tiedot ovat puutteellisia tai vääriä, komissiolla ei ole mahdollisuutta toteuttaa tällaisia toimenpiteitä; tämän vuoksi järjestelmän moitteettoman hallinnan varmistamiseksi on syytä rajoittaa todistusten antaminen sellaisiin tuotteiden määriin, joita koskevat hakemukset on annettu asianmukaisesti tiedoksi, annettuihin vientitodistuksiin liittyvien tukien määrän tarkan seurannan mahdollistamiseksi on tarpeen täydentää jäsenvaltioiden tiedoksi antamia pois vedettyjä todistushakemuksia ja käyttämättömiä tuotteiden määriä koskevia tietoja yksityiskohdilla tuen määrästä, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2543/95 seuraavasti: 1. Korvataan 1 artikla seuraavasti: "1 artikla CN-koodeihin 1509 ja 1510 00 kuuluvien tuotteiden tuonnin edellytyksenä on vientitodistuksen esittäminen." 2. Lisätään 3 artiklan 2 kohtaan alakohta seuraavasti: "Todistukset annetaan kuitenkin ainoastaan tuotteiden määrille, joita koskevat hakemukset on annettu tiedoksi 5 artiklan 1 kohdan a alakohdan mukaisesti." 3. Täydennetään 5 artiklan 1 kohdan c alakohta seuraavalla ilmaisulla: ". . ., sekä niihin liittyvien tukien määrät." 4. Korvataan 5 artiklan 3 kohta seuraavasti: "Jäsenvaltioiden on annettava komissiolle kuukausittain tiedoksi todistuksen voimassaoloajan päättymisen jälkeen käyttämättä jääneisiin vientitodistuksiin liittyvät tuotteiden määrät ja tuen määrät." 5. Korvataan liitteen C ja D osa tämän asetuksen liitteessä olevilla osilla. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä marraskuuta 1996. Komission puolesta Franz FISCHLER Komission jäsen (1) EYVL N:o 172, 30.9.1966, s. 3025/66 (2) EYVL N:o L 206, 16.8.1996, s. 11 (3) EYVL N:o L 260, 31.10.1995, s. 33 LIITE >KAAVION ALKU> >KAAVION LOOPU>